b'\n_START_ARTICLE_\nSECAM\n_START_PARAGRAPH_\nSECAM, dar u\xc5\xbera\xc5\xa1oma kaip S\xc3\x89CAM (pranc. S\xc3\xa9quentiel couleur \xc3\xa0 m\xc3\xa9moire)\xc2\xa0\xe2\x80\x93 analogin\xc4\x97s spalvotos televizijos spalv\xc5\xb3 kodavimo sistema, pirmiausia prad\xc4\x97ta naudoti Pranc\xc5\xabzijoje, v\xc4\x97liau ir jos kolonijose Afrikoje, Taryb\xc5\xb3 S\xc4\x85jungoje ir pastarajai i\xc5\xa1irus jos sud\xc4\x97tyje buvusiose \xc5\xa1alyse. SECAM 1956\xc2\xa0m. i\xc5\xa1rado kompanijos Compagnie Fran\xc3\xa7aise de T\xc3\xa9l\xc3\xa9vision (v\xc4\x97liau \xc4\xafsigytos \xe2\x80\x9eThomson\xe2\x80\x9c, dab. \xe2\x80\x9eTechnicolor\xe2\x80\x9c) darbuotoj\xc5\xb3 komanda, vadovaujama Henri de France. Tai pirmasis Europos spalvotos televizijos standartas. Daugelyje \xc5\xa1ali\xc5\xb3 SECAM palaipsniui kei\xc4\x8diama \xc4\xaf DVB.\n_START_SECTION_\nVeikimo principas\n_START_PARAGRAPH_\nNorint i\xc5\xa1gauti spalvot\xc4\x85 vaizd\xc4\x85, reikia ry\xc5\xa1kumo informacijos (juodos ir baltos spalvos signal\xc5\xb3\xc2\xa0\xe2\x80\x93 Y) ir dviej\xc5\xb3 spalv\xc5\xb3 komponent\xc5\xb3 (Db ir Dr). SECAM sistema perduoda vaizdo skais\xc4\x8dio signal\xc4\x85 amplitud\xc4\x97s moduliavimo principu, t. y. moduliuojant pagrindinio ne\xc5\xa1lio amplitud\xc4\x99. Tod\xc4\x97l SECAM sistema juodu lygiu yra suderinama su PAL sistema, nes abiej\xc5\xb3 \xc5\xa1i\xc5\xb3 sistem\xc5\xb3 linij\xc5\xb3 skai\xc4\x8dius viename kadre lygus 625. Ta\xc4\x8diau SECAM atveju, spalv\xc5\xb3 informacija perduodama naudojant da\xc5\xbeni\xc5\xb3 moduliavim\xc4\x85, kuriuo, skirtingai nei PAL sistemoje, abu spalv\xc5\xb3 komponentai neperduodami vienu metu, o palaipsniui kiekvienai vaizdo linijai, bet imtuvas su u\xc5\xbedelsimo linijos, kurios delsimo laikas lygus vienos linijos i\xc5\xa1sid\xc4\x97stymo laikui, pagalba sulygiuoja gaunam\xc4\x85 vaizd\xc4\x85.\n_START_SECTION_\nPrivalumai\n_START_PARAGRAPH_\nSECAM naudojama moduliacija yra atspari laipsni\xc5\xa1kiems spalv\xc5\xb3 ir atspalvi\xc5\xb3 per\xc4\x97jim\xc5\xb3 i\xc5\xa1kraipymams (lyginant su NTSC).\n_START_SECTION_\nTr\xc5\xabkumai\n_START_PARAGRAPH_\nD\xc4\x97l naudojamos moduliacijos SECAM netinka vaizdo apdorojimui._NEWLINE_Jeigu vaizdo signalai perduodami staigiais horizontaliais gradientais, per\xc4\x97jim\xc5\xb3 vietose atsiranda spalv\xc5\xb3 i\xc5\xa1kraipymas (raudonos ir m\xc4\x97lynos spalvos juostel\xc4\x97s).'